**คำแถลงนโยบายของนายกเทศมนตรีตำบลไชยวาน**

**ต่อสภาเทศบาลตำบลไชยวาน**

**วันจันทร์ที่ 16 เดือน มิถุนายน พ.ศ.๒๕๖8**

**โดย นายศิรสิทธิ์ สมศรีทอง**

**นายกเทศมนตรีตำบลไชยวาน**

**เรียน ประธานสภาเทศบาลตำบลไชยวานที่เคารพและสมาชิกสภาเทศบาลตำบล**

**ไชยวาน ผู้ทรงเกียรติ ตลอดจนผู้เข้าร่วมประชุมทุกท่าน**

ตามที่เทศบาลตำบลไชยวาน ได้จัดให้มีการเลือกตั้งนายกเทศมนตรีและสมาชิกสภาเทศบาลตำบลไชยวาน เมื่อวันอาทิตย์ ที่ 11 พฤษภาคม ๒๕๖8 และคณะกรรมการการเลือกตั้งได้ประกาศรับรองผลการเลือกตั้ง เมื่อวันที่ 4 มิถุนายน ๒๕๖8 ซึ่งกระผม นายศิรสิทธิ์ สมศรีทอง ได้รับความไว้วางใจจากประชาชนให้กระผมเข้ามาดำรงตำแหน่งนายกเทศมนตรีตำบลไชยวานกระผม นายศิรสิทธิ์ สมศรีทอง นายกเทศมนตรีตำบลไชยวานขอแถลงนโยบายต่อสภาเทศบาลตำบลไชยวานโดยยึดมั่นการปกครองระบอบประชาธิปไตยอันมีพระมหากษัตริย์ทรงเป็นประมุข และประชาชนมีส่วนร่วมในการพัฒนาท้องถิ่น ตามหน้าที่และอำนาจของเทศบาลที่ได้บัญญัติไว้ในพระราชบัญญัติเทศบาล พ.ศ.๒๔๙๖ และที่แก้ไขเพิ่มเติมถึง (ฉบับที่ ๑๔ ) พ.ศ.๒๕๖๒ พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕4๒และแก้ไขเพิ่มเติมถึงฉบับปัจจุบัน ตลอดจนกฎหมายอื่นๆ ที่เกี่ยวข้อง

กระผมและคณะผู้บริหารได้กำหนดนโยบายในการพัฒนาเทศบาลตำบลไชยวาน โดยยึดหลักการ "**ร่วมคิด ร่วมทำร่วมพัฒนา** "ควบคู่กับการแก้ไขปัญหาที่เกิดขึ้นอย่างสมดุล มีเป้าหมายเพื่อให้เทศบาลตำบลไชยวานเป็นเมืองน่าอยู่ ประชาชนมีคุณภาพชีวิตที่ดี มีสภาพแวดล้อมที่ดีและเศรษฐกิจดี สืบสานรักษาประเพณีและวัฒนธรรมท้องถิ่นอันดีงาม โดยอาศัยการมีส่วนร่วมของชุมชนที่เข้มแข็งและการประสานความร่วมมือที่ดีกับทุกภาคส่วน ภายใต้บังคับแห่งกฎหมายว่าด้วยอำนาจหน้าที่ของเทศบาล ซึ่งบัญญัติไว้ในมาตรา ๕0 และมาตรา ๕1 แห่งพระราชบัญญัติเทศบาล พุทธศักราช ๒๔๙๖ แก้ไขเติมถึง (ฉบับที่ ๑๔) พ.ศ. ๒๕๖๒ กระผมจึงได้กำหนดนโยบายในการบริหารงานเทศบาลตำบลไชยวาน ดังนี้

**1. นโยบายด้านการพัฒนาโครงสร้างพื้นฐาน**

1.๑ พัฒนาโครงสร้างพื้นฐานด้านสาธารณูปโภคสาธารณูปการให้ได้มาตรฐานเพื่อคุณภาพชีวิตที่ดี และเกิดความปลอดภัยในชีวิตและทรัพย์สินของประชาชน

-2-

1.2 พัฒนาระบบทางระบายน้ำให้ครอบคลุมทั้งพื้นที่เขตเทศบาล ขุดลอกแหล่งน้ำสาธารณะ เพื่อป้องกันแก้ไขปัญหาน้ำท่วมขังในเขตเทศบาล 1.3 พัฒนาแหล่งน้ำเพื่อการอุปโภค บริโภค และแหล่งน้ำเพื่อการเกษตร

1.4ติดตั้งระบบไฟฟ้าแสงสว่างหรือระบบไฟฟ้าแสงสว่างโซล่าเซลล์ให้ครอบคลุมทั้งพื้นที่ในเขตเทศบาล

1.5 พัฒนาปรับปรุงสนามกีฬาในเขตเทศบาลเพื่อส่งเสริมการออกกำลังกายของประชาชน

**2. นโยบายด้านการพัฒนาคุณภาพชีวิตการศึกษา การกีฬา ศิลปวัฒนธรรม จารีตประเพณีและภูมิปัญญาท้องถิ่น**

2.๑ส่งเสริมสนับสนุน ผู้ด้อยโอกาส ผู้พิการ และผู้ยากไร้ ให้ได้รับการดูแลช่วยเหลือให้มีคุณภาพชีวิตที่ดีขึ้น

2.๒. ส่งเสริม สนับสนุน การพัฒนาคุณภาพชีวิตให้กับสตรี เด็ก เยาวชนผู้สูงอายุ ผู้พิการและประชาชนทั่วไปในเขตเทศบาล

2.3 ส่งเสริม สนับสนุน การดูแลประชาชนด้านสาธารณสุข พร้อมป้องกันและระงับโรคติดต่อ

2.4 ส่งเสริม สนับสนุน อาสาสมัครสาธารณสุขประจำหมู่บ้านให้มีความพร้อมในการดูแลสุขภาพของประชาชนในเขตเทศบาล

2.5 พัฒนาส่งเสริมการศึกษาของประชาชนทุกช่วงวัย พร้อมสนับสนุนศูนย์พัฒนาเด็กเล็กเทศบาลตำบลไชยวาน เพื่อให้เป็นศูนย์พัฒนาเด็กเล็กที่มีคุณภาพและได้มาตรฐาน

2.6 ส่งเสริม สนับสนุน การออกกำลังกายและการแข่งขันกีฬาของประชาชน

2.7 ส่งเสริมโครงการ/กิจกรรมการนันทนาการ สำหรับสตรี เด็ก เยาวชน ประชาชน ผู้สูงอายุและผู้พิการ

2.8 ส่งเสริม สนับสนุน ศิลปวัฒนธรรมจารีตประเพณี กิจกรรมทางศาสนาและภูมิปัญญาท้องถิ่น

**๓. นโยบายด้านการพัฒนาสิ่งแวดล้อมเศรษฐกิจ และการท่องเที่ยว**

๓.๑ ดูแลรักษาความสะอาดถนนทุกสายในเขตเทศบาล และดูแลปรับปรุงภูมิทัศน์ในเขตเทศบาลให้มีความเป็นระเบียบเรียบร้อย ปลอดภัย เพิ่มทัศนะวิสัยในการมองเห็นของผู้ใช้รถใช้ถนน

๓.๒ จัดระบบการจัดเก็บขยะมูลฝอยและสิ่งปฏิกูลเพื่อความสะอาดของบ้านเมือง

3.3 ส่งเสริม สนับสนุนการบริหารจัดการขยะ การคัดแยกขยะในครัวเรือนและหน่วยงานภาครัฐ หน่วยงานภาคเอกชนในเขตเทศบาล เพื่อการลดปริมาณขยะในเขตเทศบาล

-3-

3.4ปรับปรุงสวนสาธารณะหรือสถานที่พักผ่อนหย่อนใจเพื่อให้เกิดประโยชน์แก่ประชาชนและเพิ่มพื้นที่สีเขียวในเขตเทศบาล

3.5 ส่งเสริมการสร้างงาน สร้างอาชีพ ส่งเสริมสินค้าในชุมชนเพื่อเพิ่มรายได้ของประชาชน

3.6 พัฒนาตลาดเทศบาลให้เป็นตลาดที่ได้มาตรฐาน สร้างจุดแข็งของสินค้าและการบริการ เพื่อเพิ่มจำนวนผู้มาใช้บริการตลาดของเทศบาล เป็นการสร้างรายได้เพิ่มให้กับผู้ประกอบการทุกราย เช่น สร้างจุดแข็งของตลาดเทศบาลให้เป็นตลาดที่มีอาหารทะเลที่ดีที่สุดหรือเทศกาลอาหารทะเลในพื้นที่อำเภอไชยวาน

3.7 ส่งเสริม สนับสนุนการท่องเที่ยววิถีชุมชน การท่องเที่ยวเชิงเกษตร และการสร้างรายได้เพิ่มให้กับประชาชนจากการเชื่อมโยงแหล่งท่องเที่ยวสำคัญของอำเภอไชยวาน เช่น วัดป่าไชยวาน วัดกู่แก้ว วัดป่าอัตมโน สวนสาธารณะหนองไชยวาน และสถานที่อื่นๆ

3.8 ส่งเสริม สนับสนุนการใช้ระบบเทคโนโลยีที่ทันสมัยเพื่อสร้างรายได้ และส่งเสริมการท่องเที่ยวให้กับผู้ประกอบการและประชาชนในเขตเทศบาล

**4. นโยบายด้านการรักษาความสงบเรียบร้อย และการจัดระเบียบชุมชน**

4.๑ ติดตั้ง ปรับปรุง ระบบความปลอดภัยในเขตเทศบาลด้วยการติดตั้งกล้อง CCTV ครอบคลุมพื้นที่เทศบาลพร้อมห้องควบคุมและปฏิบัติการ

4.๒ ส่งเสริม สนับสนุนงานป้องกันและบรรเทาสาธารณภัยและจัดให้มีอุปกรณ์เครื่องมือในการป้องกันและบรรเทาสาธารณภัยให้เพียงพอพัฒนาบุคลากรของงานป้องกันฯ ให้มีความรู้ ความสามารถและพร้อมในการปฏิบัติหน้าที่เพื่อดูแลความปลอดภัยในชีวิตและทรัพย์สินของประชาชน

4.3 ส่งเสริมสนับสนุนอาสาสมัครป้องกันภัยฝ่ายพลเรือน และอาสาภัยพิบัติชุมชน เพื่อดูแลรักษาความปลอดภัยในชีวิตและทรัพย์สินในชุมชนของตนเอง รวมทั้งการเฝ้าระวังป้องกันและบรรเทาสาธารณภัยในชุมชน พร้อมกับจัดฝึกอบรมร่วมกับหน่วยงานภาครัฐ เพื่อเพิ่มศักยภาพของอาสาสมัคร

4.4ส่งเสริม สนับสนุน รณรงค์การป้องกันและแก้ไขปัญหายาเสพติด ร่วมกับหน่วยงานต่างๆ

4.5 ส่งเสริม สนับสนุน การป้องกันและลดอุบัติเหตุทางถนน การจัดระเบียบการจราจรที่ได้มาตรฐานตามกฎหมาย เพื่อลดการเกิดอุบัติเหตุของประชาชนในเขตเทศบาล

-4-

**5. นโยบายด้านการบริหารจัดการภาครัฐ การบริการสาธารณะ และการมีส่วนร่วมของประชาชน**

5.๑ นำการบริหารจัดการภาครัฐแนวใหม่มาประยุกต์ใช้ในการจัดทำบริการสาธารณะเพื่อให้ประชาชนได้รับประโยชน์สูงสุด

5.๒ พัฒนาระบบเทคโนโลยีสารสนเทศในการบริการประชาชน เพื่อให้ประชาชนเกิดความสะดวก รวดเร็ว และประหยัดค่าใช้จ่ายในการรับบริการจากเทศบาล

5.3 พัฒนางานประชาสัมพันธ์ให้มีประสิทธิภาพ รวดเร็ว ชัดเจน และครอบคลุมทั่วถึง โดยให้มีการเผยแพร่ข้อมูลข่าวสารของเทศบาล และข่าวสารที่เป็นประโยชน์ให้ประชาชนรับทราบ ทางเสียงตามสาย การประชาสัมพันธ์เคลื่อนที่ และทางสื่อโซเชียลมีเดีย

5.4 ส่งเสริมให้ประชาชน และตัวแทนกลุ่มพลังมวลชนต่างๆ ในเทศบาลเข้ามามีส่วนร่วมในการพัฒนาเทศบาล โดยร่วมคิด ร่วมเสนอ ร่วมทำ ร่วมตัดสินใจ ร่วมกำกับดูแลและตรวจสอบความโปร่งใสตามหลักธรรมาภิบาล

5.5 ส่งเสริมและสร้างขวัญกำลังใจ สร้างความรักความสามัคคีให้เกิดขึ้นกับบุคลากรของเทศบาล โดยการใช้หลักคุณธรรมในการบริหารงาน พัฒนาคุณภาพและศักยภาพของบุคลากรให้มีความรู้ความสามารถ และมีจิตสำนึกที่ดีต่อการปฏิบัติหน้าที่ในการให้บริการประชาชน

กระผมและคณะผู้บริหารมีความตั้งใจที่ดีเพื่อร่วมพัฒนาเทศบาลตำบลไชยวานให้มีความเจริญก้าวหน้า บรรลุผลตามนโยบาย และเกิดประโยชน์แก่ประชาชนอย่างแท้จริง โดยเน้นการมีส่วนร่วมของประชาชนทุกภาคส่วน และขอให้คำมั่นสัญญาว่าจะบริหารงานด้วยความซื่อสัตย์สุจริต ตามหลักธรรมาภิบาลด้วยความมุ่งมั่นเพื่อให้บรรลุเป้าหมายตามวิสัยทัศน์ของเทศบาลตำบลไชยวาน “ไชยวานเมืองน่าอยู่ ประชาชนมีคุณภาพชีวิตที่ดี ชุมชนเข้มแข็งอย่างยั่งยืน”

ในการนี้กระผมจึงแต่งตั้ง ให้นายสุรจิตร ขันธวิชัย เป็นรองนายกเทศมนตรีตำบลไชยวาน คนที่ 1 /นายปริญญา ประสมศรี เป็นรองนายกเทศมนตรีตำบลไชยวาน คนที่ 2 /นายเลิศพงศ์ ฤทธิ์มหา เป็น เลขานุการนายกเทศมนตรีตำบลไชยวาน และนายจันโท เหล่าจันขาม เป็นที่ปรึกษานายกเทศมนตรีตำบลไชยวาน

จึงประกาศให้ทราบโดยทั่วกัน

(นายศิรสิทธิ์ สมศรีทอง)

นายกเทศมนตรีตำบลไชยวาน